ai4bharat/Pralekha huggingface dataset:
শিল্পওবাণিজ্যমন্ত্রক
ভবিষ্যৎ দৃষ্টিভঙ্গী এবং সুচিন্তিত সিদ্ধান্তের মেলবন্ধনে ভারতে স্টার্ট আপ ক্ষেত্রে এক অনুকূল বাতাবরণ গড়ে উঠেছে : শ্রী পীযূষ গোয়েল
নয়াদিল্লি, ২৭ অক্টোবর, ২০২০
কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল বলেছেন, ভবিষ্যৎ দৃষ্টিভঙ্গীর সঙ্গে সুচিন্তিত সিদ্ধান্তের মেলবন্ধন ভারতে স্টার্ট আপ ক্ষেত্রে এক মজবুত বাতাবারণ গড়ে তুলতে সাহায্য করেছে। সাংহাই সহযোগিতা সংগঠনের প্রথম স্টার্ট আপ ফোরামের উদ্বোধনী অনুষ্ঠানে শ্রী গোয়েল বলেন, যুবসম্প্রদায়ই আমাদের সম্পদ। তাই, বর্তমান অনিশ্চিত ও অস্থির সময়ে এরা তৎপরতার সঙ্গে পরিস্থিতিকে মানিয়ে নিয়ে নিজেদের সক্ষমতার পরিচয় রেখেছেন।
শ্রী গোয়েল আরও বলেন, আমাদের স্টার্ট আপগুলি বিরূপ ও অনিশ্চিত পরিস্থিতি সত্ত্বেও সম্ভাবনাময় হয়ে ওঠার সক্ষমতা দেখিয়েছে। ভারতীয় স্টার্ট আপ সংস্থাগুলির তৎপরতা ও উৎসাহের প্রশংসা করে শ্রী গোয়েল বলেন, অগ্রগতির লক্ষ্যে আমাদের যে উচ্চাশা রয়েছে, তা কারিগরি প্রযুক্তিগত অ্যাপ্লিকেশনের সংখ্যার নিরিখে প্রমাণিত হয়। আমাদের এই স্টার্ট আপ সংস্থাগুলি কোভিড পরিস্থিতিতে লক্ষ লক্ষ ভারতীয়র কাছে সহজে বিভিন্ন পরিষেবা ও শিক্ষণ পদ্ধতি পৌঁছে দিতে পেরেছে। এমনকি, আমাদের যুবসম্প্রদায় এমন অনেক গুরুত্বপূর্ণ অ্যাপ্লিকেশন উদ্ভাবন করেছে, যেগুলি বহু সংস্থাকে ডিজিটাল হয়ে ওঠার ক্ষেত্রে সাহায্য করেছে। মহামারীজনিত সমস্যা সত্ত্বেও স্টার্ট আপ সংস্থাগুলি পূর্ণ আস্থা নিয়ে সাফল্যের সঙ্গে পরিষেবা পৌঁছে দিয়েছে।
শ্রী গোয়েল আরও বলেন, কোভিড মহামারী মোকাবিলায় ভারতের স্টার্ট আপ সংস্থাগুলি দ্রুত ও নমনীয় মনোভাব দেখিয়েছে। এ ধরনের স্টার্ট আপগুলি জ্ঞান ও সেরা পন্থা-পদ্ধতি আদান-প্রদান করে কর্পোরেট সংস্থা ও বিনিয়োগকারীদের আকৃষ্ট করেছে, মূলধন সদ্ব্যবহার করে তা উদ্ভাবনমূলক কর্মকান্ডে ব্যয় করেছে, একাধিক নতুন সহযোগী সংস্থা বা ইনক্যুবেটর স্থাপন করেছে। তিনি বলেন, উদ্ভাবনমূলক এই প্রয়াসগুলির মাধ্যমে স্টার্ট আপ সংস্থাগুলি প্রসার ও বিস্তৃতি আরও বেড়েছে।
শ্রী গোয়েল জানান, এই প্রথম ভারতে জাতীয় স্টার্ট আপ কর্মসূচির আওতায় গুরুত্বপূর্ণ অবদানের স্বীকৃতি-স্বরূপ স্টার্ট আপগুলিকে পুরস্কৃত করা হয়েছে। দেশে নতুন স্টার্ট আপ গঠনের জন্য অনুকূল বাতাবরণ গড়ে তোলা হয়েছে। প্রধানমন্ত্রী স্বয়ং স্টার্ট আপ ক্ষেত্রের বিকাশে অগ্রভাগে থেকে নেতৃত্ব দিয়েছেন। এ প্রসঙ্গে প্রধানমন্ত্রী বলেছেন, স্টার্ট আপগুলিই হ’ল সম্ভাব্য অগ্রগতির মূল চালিকাশক্তি, যা উদ্ভাবনের মানসিকতাকে আরও প্রসারিত করে।
সাংহাই সহযোগিতা সংগঠনের প্রয়াসের প্রশংসা করে শ্রী গোয়েল বলেন, মহিলা পরিচালিত শিল্পোদ্যোগের বিকাশে এই সংগঠন বিভিন্ন দিক নিয়ে আলোচনা করেছে। এমনকি, ভারতেও মহিলারা একাধিক স্টার্ট আপ গড়ে তুলেছে। সংগঠনের আজকের স্টার্ট সংক্রান্ত এই ফোরাম সকল সদস্য রাষ্ট্রের কাছে স্টার্ট আপ ক্ষেত্রের বিকাশে এক ইতিবাচক মনোভাবের প্রতিফলন ঘটায়।
CG/BD/SB
(Visitor Counter : 107
সংস্কৃতিমন্ত্রক
রাজা রবি ভার্মার ১৭২তম জন্মবার্ষিকীতে তাঁর শিল্প কর্মের প্রদর্শনীর মধ্য দিয়ে ন্যাশনাল গ্যালারি অফ মডার্ন আর্টের শ্রদ্ধাজ্ঞাপন
নয়াদিল্লি, ৩০ এপ্রিল, ২০২০
নতুন দিল্লির ন্যাশনাল গ্যালারি অফ মডার্ন আর্ট তার ওয়েবসাইটে বিশিষ্ট চিত্রকর ও শিল্পী রাজা রবি ভার্মার ১৭২তম জন্মবার্ষিকীতে বিভিন্ন শিল্প কর্ম প্রদর্শনী আয়োজনের মধ্য দিয়ে তাঁকে শ্রদ্ধা জানাচ্ছে। ওয়েবসাইট-ভিত্তিক এই প্রদর্শনীতে ন্যাশনাল গ্যালারি অফ মডার্ন আর্টের কাছে থাকা রাজা রবি ভার্মার সমস্ত শিল্প কর্ম তুলে ধরা হয়েছে।
উল্লেখ করা যেতে পারে, রাজা রবি ভার্মা কেরলের এক সম্ভ্রান্ত পরিবারে জন্মগ্রহণ করেন। তাঁর শিল্পকলায় ইউরোপীয় শিল্প নৈপুণ্যের প্রভাব রয়েছে। কিন্তু একথা অনস্বীকার্য যে, তৈলচিত্রের মধ্য দিয়ে রাজা রবি ভার্মা সম্পূর্ণ এক পৃথক শিল্প নৈপুণ্যের নিদর্শন রেখেছিলেন। তাঁর শিল্পকলায় একদিকে যেমন হিন্দু পৌরাণিক ঘটনাবলীর চিত্র ফুটে উঠেছে, অন্যদিকে তেমনই ইউরোপীয় ধারার কিছু কল্পনাও ধরা পড়েছে। শিল্প বিশেষজ্ঞরা মনে করেন, রাজা রবি ভার্মার নাটকীয় ঐতিহাসিক আলোকচিত্র দাদাসাহেব ফালকের মতো ভারতীয় সিনেমার পথিকৃৎ ব্যক্তিদেরও প্রভাবিত করেছিল। রাজা রবি ভার্মার কর্মকুশলতা কেবল তৈলচিত্র অঙ্কনের মধ্যেই সীমাবদ্ধ ছিল না; তিনি ছিলেন একজন কবি, পণ্ডিত এবং দূরদৃষ্টিসম্পন্ন ব্যক্তি।
(CG/BD/SB
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০৫ নভেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ১০৭ কোটি ৭০ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১২ হাজার ৭২৯
জাতীয় স্তরে সুস্থতার হার বর্তমানে ৯৮.২৩ শতাংশ, যা ২০২০’র মার্চ থেকে সর্বাধিক
দেশে গত ২৪ ঘণ্টায় করোনামুক্ত হয়েছেন ১২ হাজার ১৬৫ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৩৭ লক্ষ ২৪ হাজার ৯৫৯
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে বর্তমানে ০.৪৩ শতাংশ, যা ২০২০’র মার্চ থেকে এ যাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ৪৮ হাজার ৯২২ জন
সাপ্তাহিক-ভিত্তিতে আক্রান্তের হার ১.২৫ শতাংশ, যা ৪২ দিন ২ শতাংশের নীচে
দৈনিক-ভিত্তিতে আক্রান্তের হার ১.৯০ শতাংশ, যা গত ৩২ দিন ২ শতাংশের নীচে
দেশে এখনও পর্যন্ত নমুনা পরীক্ষার সংখ্যা ৬১ কোটি ৩০ লক্ষ
CG/SS/SKD/
(Visitor Counter : 107
স্বরাষ্ট্র মন্ত্রক
বোড়ো চুক্তি – প্রধানমন্ত্রীর ‘সবকা সাথ, সবকা বিকাশ, সবকা বিশ্বাস’-এর দৃষ্টিভঙ্গির আরও একটি সফলতা : শ্রী অমিত শাহ
নয়াদিল্লি, ২৭ জানুয়ারি, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ অর্ধ শতাব্দীরও বেশি পুরনো বোড়ো সমস্যার সমাধানের লক্ষ্যে আজ নতুন দিল্লিতে ভারত সরকার, অসম সরকার ও বোড়ো প্রতিনিধিদের মধ্যে ঐতিহাসিক চুক্তি স্বাক্ষর অনুষ্ঠানে সভাপতিত্ব করেন। বোড়ো অঞ্চলের সমস্যার এক স্থায়ী সমাধান খুঁজে পাওয়া গেছে। বোড়ো অঞ্চলে সমস্যা ও অশান্তির দরুণ চার হাজার মানুষের জীবনহানি ঘটেছে।
এই চুক্তি স্বাক্ষর অনুষ্ঠানে অসমের মুখ্যমন্ত্রী শ্রী সর্বানন্দ সোনোয়াল, ঐ রাজ্যের মন্ত্রী শ্রী হিমন্ত বিশ্ব শর্মা, বোড়োল্যান্ড আঞ্চলিক পর্ষদের  প্রতিনিধি শ্রী হাগরামা মোহিলারি, অল বোড়ো স্টুডেন্টস ইউনিয়নের প্রতিনিধি, ইউনাইটেড বোড়ো পিপল অর্গানাইজেশনের প্রতিনিধি এবং ন্যাশনাল ডেমোক্র্যাটিক ফ্রন্ট অফ বোড়োল্যান্ডের একাধিক প্রতিনিধি ছাড়াও কেন্দ্রীয় স্বরাষ্ট্র মন্ত্রক ও অসম সরকারের উচ্চপদস্থ আধিকারিকরাও উপস্থিত ছিলেন।
এই চুক্তির সঙ্গে ১,৫০০-রও বেশি সশস্ত্র ক্যাডার হিংসা ত্যাগ করে সমাজের মূলস্রোতে যোগ দেবেন বলে মনে করা হচ্ছে। বোড়ো অঞ্চলের জন্য কেন্দ্রীয় সরকারের পক্ষ থেকে বিশেষ উন্নয়নমূলক প্যাকেজ খাতে আগামী তিন বছরে ১,৫০০ কোটি টাকা দেওয়া হবে। এই উপলক্ষে শ্রী শাহ এই ঐতিহাসিক ঘটনাকে অসমের সোনালী ভবিষ্যতের লক্ষ্যে অগ্রদূত হিসেবে বর্ণনা করেন। প্রধানমন্ত্রী শ্রী মোদী উত্তর-পূর্বাঞ্চলের সার্বিক উন্নয়নের যে পরিকল্পনা গ্রহণ করেছেন এই চুক্তি তার একটি প্রত্যক্ষ প্রতিফলন। প্রধানমন্ত্রীর এই পরিকল্পনার সুফল গত ১৬ই জানুয়ারি ‘ব্রু-রিয়াং’ চুক্তির ক্ষেত্রেও সুস্পষ্ট হয়েছে। ‘ব্রু-রিয়াং’ চুক্তি স্বাক্ষর হওয়ার ফলে দীর্ঘ সময় ধরে মেঘালয় ও ত্রিপুরাতে যে মানবিক সঙ্কট চলছিল, তার সমাধান হয়েছে। এমনকি, আজকের এই চুক্তির ফলে সম্প্রতি অসমে ৬৪৪ জন সশস্ত্র ক্যাডার এবং ত্রিপুরায় এনএলএফটি-র ৮৮ জন সশস্ত্র ক্যাডার আত্মসমর্পণ করে সমাজের মূলস্রোতে ফিরে আসতে চেয়েছেন।
শ্রী শাহ আরও বলেন, এই চুক্তি প্রধানমন্ত্রীর ‘সবকা সাথ, সবকা বিকাশ, সবকা বিশ্বাস’-এর দৃষ্টিভঙ্গির আরও একটি সাফল্য। এই চুক্তির ফলে অসমের উন্নয়নের পথে এগিয়ে যাওয়ার বিষয়টি সুনিশ্চিত হল। তিনি আরও জানান, চুক্তি অনুযায়ী বোড়োল্যান্ড টেরিটোরিয়াল এরিয়া ডিস্ট্রিক্টের বাইরে বসবাসকারী বোড়ো জনজাতির সঙ্গে জড়িত বিভিন্ন সমস্যার সমাধান সম্ভব হবে, বোড়োদের সামাজিক, সাংস্কৃতিক, ভাষাগত ও জাতিগত সত্ত্বা সুরক্ষিত হবে, আদিবাসীদের জমির অধিকার সুরক্ষার ক্ষেত্রে আইনি রক্ষাকবচ মিলবে এবং আদিবাসী এলাকার দ্রুত উন্নয়ন সুনিশ্চিত হবে। মোদী সরকার ক্ষমতায় আসার পর ২০১৯-এর আগস্ট থেকে বহু দশক পুরনো বোড়ো আন্দোলনের সুসংবদ্ধ সমাধানে পৌঁছনোর লক্ষ্যে বিভিন্ন বোড়ো সংগঠন, অল বোড়ো স্টুডেন্টস ইউনিয়ন এবং ন্যাশনাল ডেমোক্র্যাটিক ফ্রন্ট অফ বোড়োল্যান্ডের কর্মকর্তাদের সঙ্গে বিস্তারিত আলাপ-আলোচনা শুরু হয়। এই আলাপ-আলোচনার পরিণতিস্বরূপ আজ এই চুক্তি স্বাক্ষরিত হয়েছে।
CG/BD/DM
(Visitor Counter : 187
প্রতিরক্ষামন্ত্রক
এনসিসি প্রশিক্ষণের জন্য প্রতিরক্ষা মন্ত্রী শ্রী রাজনাথ সিং-এর মোবাইল অ্যাপের সূচনা
নয়াদিল্লী, ২৭ আগস্ট, ২০২০
প্রতিরক্ষা মন্ত্রী শ্রী রাজনাথ সিং আজ ডিরেক্টরেট জেনারেল ন্যাশনাল ক্যাডেট কোর  মোবাইল প্রশিক্ষণ অ্যাপের সূচনা করেছেন। এই অ্যাপের সাহায্যে দেশজুড়ে অনলাইনের মাধ্যমে জাতীয় সমর শিক্ষার্থী বাহিনীর সদস্যরা প্রশিক্ষণ নেবেন। কোভিড-১৯ মহামারীর কারণে বিভিন্ন নিষেধাজ্ঞার ফলে জাতীয় সমর শিক্ষার্থী বাহিনী র ক্যাডেটদের প্রশিক্ষণে সমস্যা হচ্ছে। কারণ এঁদের প্রশিক্ষণ মূলত স্কুল বা কলেজে হয়। এই স্কুল বা কলেজগুলি খুব শীঘ্রই খোলার সম্ভাবনা কম। তাই ডিজিটাল মাধ্যমে অনলাইন প্রশিক্ষণের ওপর গুরুত্ব দেওয়া হয়েছে। শ্রী সিং এই অনুষ্ঠানে এনসিসি ক্যাডেটদের সঙ্গে ভিডিও কনফারেন্সের মাধ্যম মতবিনিময় করেছেন এবং তাঁদের নানা প্রশ্নের জবাব দিয়েছেন। তিনি তাঁদের সাফল্য কামনা করে সমাজের সর্বস্তরে সেরা জিনিসটি দেওয়ার জন্য অনুপ্রাণিত করেন।
প্রতিরক্ষা মন্ত্রী তাঁর ভাষণে বলেছেন, এই অ্যাপের সাহায্যে প্রশিক্ষণ খুবই সুবিধাজনক হবে। কেউ যদি তাঁর লক্ষ্যপূরণে আত্মবিশ্বাসী থাকে তবে সে সমস্ত বাধা-বিপত্তি অতিক্রম করে সফল হতে পারবে। শ্রী সিং, করোনা মহামারীর সময়ে ১ লক্ষের বেশি এনসিসি ক্যাডেটদের কোভিড যোদ্ধা হয়ে ওঠায় প্রশংসা করেছেন। এনসিসি একতা, শৃঙ্খলাবোধ, জাতির প্রতি কর্তব্য নিষ্ঠার আদর্শে বিশ্বাসী। প্রধানমন্ত্রী শ্রী নরেন্দ্র মোদী, বিমান বাহিনীর মার্শাল অর্জন সিং, ক্রীড়া ব্যক্তিত্ব অঞ্জলী ভাগবত, প্রাক্তন বিদেশমন্ত্রী সুষমা স্বরাজ এবং প্রাক্তন প্রতিরক্ষা মন্ত্রী মনোহর পাররিকার এনসিসি ক্যাডেট ছিলেন। প্রতিরক্ষা মন্ত্রী নিজেও একসময় এনসিসি করেছেন।
ডিজি এনসিসি মোবাইল অ্যাপের মাধ্যমে এনসিসি ক্যাডেটদের প্রশিক্ষণের পাঠক্রম, প্রশিক্ষণের ভিডিও এবং বিভিন্ন প্রশ্নের উত্তর দেওয়া হবে। এই অ্যাপের সাহায্যে একজন ক্যাডেট তাঁর কোন প্রশ্নের বিষয়ে জানতে চাইলে সেই প্রশ্ন করতে পারেন। প্রশিক্ষকদের একটি প্যানেল সেই প্রশ্নের উত্তর দেবেন। এনসিসি প্রশিক্ষণকে স্বয়ংক্রিয় করে তোলার জন্য এটি একটি ইতিবাচক পদক্ষেপ। প্রধানমন্ত্রী শ্রী নরেন্দ্র মোদীর ডিজিটাল ভারত গঠনের স্বপ্নকে এরফলে আরও একধাপ এগিয়ে নিয়ে যাওয়া যাবে। এই অনুষ্ঠানে প্রতিরক্ষা সচিব ডঃ অজয় কুমার, এনসিসি-র মহানির্দেশক লেফ্টেন্যান্ট জেনারেল রাজীব চোপরা সহ মন্ত্রকের পদস্থ আধিকারিকরা উপস্থিত ছিলেন।
(CG/CB/NS
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪৯ কোটি ৬ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ৮০ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৮ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৪৯ কোটি ৬ লক্ষ ৭৬ হাজার ৯৮৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৮০ লক্ষ ৮৯ হাজার ৪৮১টি টিকার ডোজ হাতে রয়েছে।
CG/BD/SB
(Visitor Counter : 77
প্রধানমন্ত্রীরদপ্তর
তামিলনাডুতে বাস দুর্ঘটনায় বেশ কয়েকজন মানুষের জীবনহানিতে প্রধানমন্ত্রীর শোক প্রকাশ
নয়াদিল্লি, ২০ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী তামিলনাডুর তিরুপ্পুর জেলায় এক বাস দুর্ঘটনায় বেশ কয়েকজন মানুষের জীবনহানিতে শোক প্রকাশ করেছেন।
এক ট্যুইটে প্রধানমন্ত্রী বলেছেন, “তামিলনাডুর তিরুপ্পুর জেলায় বাস দুর্ঘটনায় অত্যন্ত শোকাহত। দুঃখের এই মুহূর্তে শোকসন্তপ্ত পরিবারগুলির প্রতি আমার সমবেদনা ও সহমর্মিতা। দুর্ঘটনায় আহতদের দ্রুত আরোগ্য কামনা করি”।
CG/BD/SB
(Visitor Counter : 68
স্বাস্থ্যওপরিবারকল্যাণমন্ত্রক
বিশ্ব স্বাস্থ্য সংস্থা প্রতি ১০ লক্ষ মানুষের মধ্যে প্রতিদিন ১৪০ জনের নমুনা পরীক্ষার পরামর্শ দিয়েছে
প্রতি ১০ লক্ষ মানুষের মধ্যে প্রতিদিন ২২টি রাজ্য ও কেন্দ্রশাসিত অঞ্চলে ১৪০ অথবা তারও বেশি নমুনা পরীক্ষা করা হচ্ছে
প্রতি ১০ লক্ষ মানুষের হিসেবে ৮৯৯৪টির বেশি নমুনা পরীক্ষা করা হয়েছে
নয়াদিল্লী, ১৫ জুলাই, ২০২০
বিশ্ব স্বাস্থ্য সংস্থা  ‘কোভিড-১৯এর প্রেক্ষিতে জনস্বাস্থ্য ও সামাজিক নিয়মকানুন’-এর নিরিখে যে পরামর্শ দিয়েছে সেই অনুযায়ী যাঁরা সংক্রমিত হয়েছেন বলে সন্দেহ করা হচ্ছে তাঁদের প্রতি সর্বাত্মক নজরদারি চালাতে হবে। হু’র এই পরামর্শে আরও বলা হয়েছে যে একটি দেশের প্রতি ১০ লক্ষ মানুষের হিসেবে দৈনিক ১৪০টি নমুনা পরীক্ষা করা উচিত।
বিভিন্ন রাজ্য ও কেন্দ্রশাসিত অঞ্চলগুলির সঙ্গে কেন্দ্রের সমন্বিত উদ্যোগের ফলে ইতিমধ্যেই ২২টি রাজ্য ও কেন্দ্রশাসিত অঞ্চল দৈনিক প্রতি ১০ লক্ষ মানুষের হিসেবে ১৪০ অথবা তারও বেশি মানুষের নমুনা পরীক্ষা করছে। হু-এর পরামর্শ অনুযায়ী এই নমুনা পরীক্ষার পরিমাণ নিয়মিত বাড়ানো হচ্ছে।
দেশজুড়ে কোভিড-১৯এর নমুনা পরীক্ষার পরীক্ষাগার বৃদ্ধি করার ফলে এই কাজটি করতে সুবিধা হচ্ছে। আজকের হিসেবে দেশে ৮৬৫টি সরকারি এবং ৩৫৮টি বেসরকারী পরীক্ষাগারে- অর্থাৎ মোট ১২২৩টি পরীক্ষাগারে নমুনা পরীক্ষা করা হচ্ছে। আরটিপিসিআর পদ্ধতি ছাড়াও ট্রুন্যাট এবং সিবিন্যাট পদ্ধতিতেও নমুনা পরীক্ষা করা হচ্ছে।
দেশে বর্তমানে ৩৯১টি সরকারী এবং ২৪২টি বেসরকারী- অর্থাৎ মোট ৬৩৩৩টি পরীক্ষাগারে রিয়েল-টাইম আরটি পিসিআর পদ্ধতিতে নমুনা পরীক্ষার কাজ চলছে। ৪৩৯টি সরকারী এবং ৫২টি বেসরকারী অর্থাৎ মোট ৪৯১টি পরীক্ষাগারে ট্রুন্যাট পদ্ধতিতে এবং ৩৫টি সরকারী এবং ৬৪টি বেসরকারী অর্থাৎ মোট ৯৯টি পরীক্ষাগারে সিবিন্যাট পদ্ধতিতে নমুনা পরীক্ষা করা হচ্ছে। জানুয়ারী মাসে যেখানে দেশে মাত্র একটি পরীক্ষাগারে নমুনার পরীক্ষার ব্যবস্থা ছিল, মার্চে তা বৃদ্ধি পেয়ে ১২১ ও আজকের হিসেবে সারা দেশে ১২২৩টি পরীক্ষাগারে নমুনা পরীক্ষা করা হচ্ছে।
গত ২৪ ঘন্টায় ৩,২০,১৬১টি নমুনা পরীক্ষা করা হয়েছে। এরফলে দেশে এ পর্যন্ত মোট ১,২৪,১২,৬৬৪টি নমুনা পরীক্ষা করা হয়েছে। ভারতে প্রতিদিন নমুনা পরীক্ষার হার বৃদ্ধি পাচ্ছে। আজকের হিসেবে প্রতি ১০ লক্ষ জনের মধ্যে ৮৯৯৪.৭ জনের নমুনা পরীক্ষা করা হয়েছে। ১৪ই জুলাই ১ দিনে ৩ লক্ষ ২০ হাজারের বেশি নমুনা পরীক্ষার খবর পাওয়া গেছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA. -এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB/NS
(
অর্থমন্ত্রক
দেউলিয়া আইন বলবৎ হওয়ায় বকেয়া ঋণ আদায় বেড়েছে
নয়াদিল্লি, ৪ জুলাই, ২০১৯
দেউলিয়া আইনের ফলে বকেয়া ঋণ আদায়ে সাফল্য মিলছে বলে জানিয়েছে অর্থনৈতিক সমীক্ষায় ন্যাশনাল কোম্পানি ল’ ট্রাইব্যুনাল্স এবং অ্যাপিলেট ট্রাইব্যুনালগুলিকে শক্তিশালী করার প্রস্তাব দেওয়া হয়েছে। সমীক্ষায় বলা হয়েছে, ২০১৯-এর ৩১শে মার্চ পর্যন্ত ১ লক্ষ ৭৩ হাজার ৩৫৯ কোটি টাকা বকেয়া দাবি মেটানো হয়েছে। মামলা করার আগে ২ লক্ষ ৮৪ হাজার কোটি টাকার বকেয়া নিয়ে মীমাংসায় আসা সম্ভব হয়েছে। রিজার্ভ ব্যাঙ্কের হিসাব মতো আরও অতিরিক্ত ৫০ হাজার কোটি টাকার বকেয়া মেটানোর সম্ভাবনা উজ্জ্বল হয়েছে।
অর্থনৈতিক সমীক্ষায় দেউলিয়া আইনকে সাম্প্রতিককালে সবচেয়ে গুরুত্বপূর্ণ অর্থনৈতিক সংস্কার বলে বর্ণনা করা হয়েছে। সমীক্ষায় বলা হয়েছে, ট্রাইব্যুনালগুলিতে ছ’টি অতিরিক্ত পদ তৈরি করা হয়েছে। সার্কিট বেঞ্চ তৈরির কথাও ভাবনাচিন্তায় আছে। আগামীদিনের উদ্যোগপতিদের হাতেই দেউলিয়া আইনের ভবিষ্যৎ বলে এই সমীক্ষায় বলা হয়েছে। লক্ষ্য পূরণে প্রয়োজনীয় পরিকাঠামো গঠনে সক্রিয় হয়েছে সরকার। যারা এই বিষয়টি নিয়ে পেশাদারী মঞ্চে অবতীর্ণ হতে চায়, তাদের জন্য ডি-ইনসলভেন্সি অ্যান্ড ব্যাঙ্করাপ্টসি বোর্ড অফ ইন্ডিয়া, গ্র্যাজুয়েট ইনসলভেন্সি প্রোগ্রাম সূচনার কথা ঘোষণা করেছে।
বিশ্বের উন্নত অর্থনীতিতে উচ্চমানের সীমান্ত পারের দেউলিয়া আইন বলবৎ আছে জানিয়ে অর্থনৈতিক সমীক্ষায় বলা হয়েছে, এই ধরনের আইন তৈরি করতে ভারত সক্রিয়।
CG/AP/DM
(Visitor Counter : 90
স্বরাষ্ট্র মন্ত্রক
আমফান বিধ্বস্ত পশ্চিমবঙ্গে ত্রাণ ও উদ্ধারকাজে জাতীয় বিপর্যয় মোকাবিলা বাহিনীর ১০টি অতিরিক্ত দল পাঠানো হচ্ছে
নয়াদিল্লী, ২৩ মে, ২০২০
পশ্চিমবঙ্গ সরকারের বিপর্যয় মোকাবিলা এবং অসামরিক প্রতিরক্ষা দপ্তরের মুখ্য সচিবের কাছ থেকে পাওয়া লিখিত অনুরোধের ভিত্তিতে জাতীয় বিপর্যয় মোকাবিলা বাহিনীএর ১০টি অতিরিক্ত দল পশ্চিমবঙ্গে পাঠানো হচ্ছে। পশ্চিমবঙ্গের বাইরে এনডিআরএফ-এর অবস্থানগুলি থেকে তাদেরকে একত্রিত করে যতো দ্রুত সম্ভব পাঠানো হচ্ছে। এনডিআরএফ-এর দলগুলি আজ গভীর রাতেই কলকাতায় পৌঁছানোর কথা।
বর্তমানে ২৬টি এনডিআরএফ দল পশ্চিমবঙ্গের ঘূর্ণঝড় ক্ষতিগ্রস্থ এলাকায় ত্রাণ ও উদ্ধার কাজে মোতায়েন রয়েছে। এই অতিরিক্ত ১০টি দল পাঠানোর ফলে জাতীয় বিপর্যয় মোকাবিলা বাহিনীর মোট ৩৬টি দল পশ্চিমবঙ্গে ঘূর্ণঝড় আমফান বিধ্বস্ত ৬টি জেলায় উদ্ধারকাজে যুক্ত থাকবে।
(CG/SS/NS
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২ সেপ্টেম্বর, ২০২১
দেশে গত ২৪ ঘন্টায় ৮১ লক্ষের বেশি টিকাকরণ
দেশব্যাপী টিকাকরণ অভিযানের আওতায় এখনও পর্যন্ত ৬৬.৩০ কোটি টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৪৭,০৯২
দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১.১৯ শতাংশ
দেশে সুস্পষ্টভাবে করোনায় আক্রান্তের সংখ্যা ৩,৮৯,৫৮৩
বর্তমানে সুস্থতার হার ৯৭.৪৮ শতাংশ
দেশে গত ২৪ ঘন্টায় সুস্থতার সংখ্যা ৩৫,১৮১, এর ফলে মোট সুস্থতার সংখ্যা ৩,২০,২৮,৮২৫
সাপ্তাহিক ভিত্তিতে আক্রান্তের হার ২.৬২ শতাংশ, যা গত ৬৯ দিন ৩ শতাংশের নিচে
দৈনিক ভিত্তিতে আক্রান্তের হার ২.৮০ শতাংশ
এখনও পর্যন্ত মোট নমুনা পরীক্ষার সংখ্যা ৫২.৪৮ কোটি
CG/BD/AS/
(
কেন্দ্রীয়মন্ত্রিসভা
ভারতীয় পরিবহণ ক্ষেত্রে সহায়তার জন্য ভারত ও ফ্রান্সের মধ্যে স্বাক্ষরিত চুক্তি অনুমোদন কেন্দ্রীয় মন্ত্রিসভার
নয়াদিল্লি, ১৭ অগাস্ট, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ফ্রান্সের অর্থনৈতিক সহযোগিতা ও উন্নয়ন সংস্থা  এবং ভারতের প্রযুক্তি তথ্য পূর্বাভাস ও মূল্যায়ন পর্ষদ -এর মধ্যে ভারতীয় পরিবহণ ক্ষেত্রে আন্তর্জাতিক পরিবহণ মঞ্চের কার্যকলাপকে সমর্থনের জন্য স্বাক্ষরিত চুক্তি অনুমোদন করলো। এই চুক্তি গত ৬ জুলাই স্বাক্ষরিত হয়েছিল।
এই চুক্তি অনুসারে পরিবহণ ক্ষেত্রে নতুন নতুন বিজ্ঞান প্রসূত ফলাফল, নতুন নতুন নীতির অন্তর্নিহিত তথ্যাদি ব্যবহারের পাশাপাশি বৈজ্ঞানিক মতবিনিময়ের মাধ্যমে সামর্থ্য বৃদ্ধি এবং এদেশের পরিবহণ ক্ষেত্রে কার্বন দূষণ কমিয়ে আনার জন্য উপযুক্ত প্রযুক্তিগত বিকল্প বুঝে নেওয়ার পথ সুগম হবে।
PG/PM/SB
(
প্রধানমন্ত্রীরদপ্তর
ডঃ হরেকৃষ্ণ মাহতাবের ওডিশা ইতিহাসের হিন্দি সংস্করণটি প্রধানমন্ত্রী ৯ই এপ্রিল প্রকাশ করবেন
নতুনদিল্লি, ৭ই এপ্রিল, ২০২১
প্রধানমন্ত্রী শ্রী নরেন্দ্র মোদী ৯ই এপ্রিল বেলা ১২টার সময় নতুনদিল্লির জনপথে আম্বেদকর ইন্টারন্যাশনাল সেন্টারে ‘উৎকল কেশরী’ ডঃ হরেকৃষ্ণ মাহতাবের ‘ওডিশা ইতিহাসে’র হিন্দি সংস্করণটি প্রকাশ করবেন । এতদিন এই বইটির ওডিয়া ও ইংরেজি সংস্করণ পাওয়া যেত। শ্রী শঙ্করলাল পুরোহিত বইটির হিন্দি অনুবাদ করেছেন। অনুষ্ঠানে কেন্দ্রীয় মন্ত্রী শ্রী ধর্মেন্দ্র প্রধান ও লোকসভার কটক কেন্দ্রের সাংসদ শ্রী ভর্তৃহরি মাহতাব উপস্থিত থাকবেন। হিন্দি ভাষায় সংস্করণ প্রকাশের এই অনুষ্ঠানের আয়োজক হরেকৃষ্ণ মাহতাব ফাউন্ডেশন।
লেখক পরিচিতি-
ভারতের স্বাধীনতা আন্দোলনের পরিচিত নাম ডঃ হরেকৃষ্ণ মাহতাব। তিনি ১৯৪৬ থেকে ১৯৫০ এবং ১৯৫৬ থেকে ১৯৬১ পর্যন্ত ওডিশার মুখ্যমন্ত্রী ছিলেন। ১৯৪২ থেকে ১৯৪৫ সালে আহমেদনগর দুর্গ জেলে বন্দী থাকার সময় তিনি ‘ওডিশা ইতিহাস’ বইটি লিখেছিলেন।
CG/CB
(
প্রধানমন্ত্রীরদপ্তর
এন সি দেববর্মার প্রয়াণে প্রধানমন্ত্রীর শোক প্রকাশ
নয়াদিল্লি, ০১ জানুয়ারি, ২০২৩
ত্রিপুরার মন্ত্রী এবং রাজনৈতিক নেতা এন সি দেববর্মার প্রয়াণে প্রধানমন্ত্রী শ্রী নরেন্দ্র মোদী শোক প্রকাশ করেছেন।
এক ট্যুইটে প্রধানমন্ত্রী বলেছেন;
“তৃণমূল স্তরের কঠোর পরিশ্রমের নেতা হিসেবে এন সি দেববর্মা আগামী প্রজন্মের কাছে স্মরণীয় হয়ে থাকবেন। তিনি সব সময় মানুষের মঙ্গলের জন্য কাজ করেছেন। ত্রিপুরার অগ্রগতিতে তাঁর গুরুত্বপূর্ণ অবদান রয়েছে। তাঁর প্রয়াণে দুঃখিত। তাঁর পরিবার এবং সমর্থকদের প্রতি সমবেদনা জানাই। ওম শান্তি।”
PG/AB/NS
(
স্বাস্থ্যওপরিবারকল্যাণমন্ত্রক
দেশে একদিনে ৮.৩লক্ষের বেশী নমুনা পরীক্ষা হয়েছে
এ পর্যন্ত ২.৬৮ কোটির বেশী নমুনা পরীক্ষা সম্পন্ন
প্রতি ১০ লক্ষ জন পিছু ১৯,৪৫৩টি নমুনা পরীক্ষা
নতুনদিল্লি, ১৩ই আগস্ট, ২০২০
দেশে গত ২৪ ঘন্টায় ৮,৩০,৩৯১টি নমুনা পরীক্ষা হয়েছে। ‘টেস্ট ট্রাক ট্রিট’ কৌশল অবলম্বন করায় দৈনিক ১০ লক্ষ নমুনা পরীক্ষা করার ক্ষমতা অর্জনের দিকে দেশ এগিয়ে চলেছে।
কেন্দ্রের দ্রুত শনাক্তকরণ ও সংক্রমিতদের চিকিৎসার ব্যবস্থা করার উদ্যোগটি রাজ্য ও কেন্দ্রশাসিত অঞ্চলগুলি মেনে চলছে। এর ফলে দৈনিক নমুনা পরীক্ষার পরিমাণ বৃদ্ধি পাচ্ছে। সাপ্তাহিক হিসেবে এই বৃদ্ধির হার বেশ বেশী। জুলাই মাসের প্রথম সপ্তাহে যেখানে নমুনা পরীক্ষা হয়েছিল প্রায় ২.৩লক্ষ, সেখানে বর্তমান সপ্তাহে সেই পরিমাণ বেড়ে দাঁড়িয়েছে ৬.৩ লক্ষ।
গত চব্বিশ ঘন্টায় আট লক্ষের বেশী নমুনা পরীক্ষা করায় দেশে মোট ২কোটি ৬৮লক্ষ৪৫হাজার ৬শো ৮৮টি নমুনা পরীক্ষা হয়েছে। এর ফলে প্রতি ১০লক্ষ জন পিছু এই পরীক্ষার হার বেড়ে দাঁড়িয়েছে ১৯,৪৫৩।
এই বিপুল পরিমাণে নমুনা পরীক্ষা সম্ভব হওয়ার পেছনে একটি কারণ, দেশ জুড়ে পরীক্ষাগারের সংখ্যা বৃদ্ধি পাওয়া। জানুয়ারি মাসে যেখানে মাত্র একটি পরীক্ষাগারে নমুনা পরীক্ষা হত, আজ তা বেড়ে দাঁড়িয়েছে ১৪৩৩-এ। এর মধ্যে সরকারী ৯৪৭টি ও বেসরকারী ৪৮৬টি পরীক্ষাগার রয়েছে। কেন্দ্র ও রাজ্যগুলির সমন্বিত উদ্যোগে এটি সম্ভব হয়েছে।
বর্তমানে দেশে ৪৩৪টি সরকারী ও ২৯৯টি বেসরকারী অর্থাৎ মোট ৭৩৩টি পরীক্ষাগারে রিয়েল টাইম আরটি পিসিআর পদ্ধতিতে, ৪৮০টি সরকারী ও ১০৩টি বেসরকারী অর্থাৎ মোট ৫৮৩টি পরীক্ষাগারে ট্রু ন্যাট প্রক্রিয়ায় এবং ৩৩ই সরকারী ও ৮৪টি বেসরকারী অর্থাৎ মোট ১১৭টি পরীক্ষাগারে সিবিন্যাট পদ্ধতিতে এই নমুনা পরীক্ষার কাজ হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
শিল্পওবাণিজ্যমন্ত্রক
বিদেশের বাজারে ভারতীয় পণ্যের প্রবেশাধিকারের ওপর জোর দিলেন বাণিজ্য মন্ত্রী
কেন্দ্রীয় শিল্প-বাণিজ্য ও রেলমন্ত্রী শ্রী পীযূষ গোয়েল জাপানের ইবারাকি-র সুকুবায় ৮ ও ৯ই জুন জি-২০ গোষ্ঠীভুক্ত দেশগুলির বাণিজ্য এবং ডিজিটাল অর্থনীতি নিয়ে মন্ত্রীগোষ্ঠীর বৈঠকে যোগ দেন। তিনি সম্মেলনের ফাঁকে বিভিন্ন দেশের প্রতিনিধিদের সঙ্গে দ্বিপাক্ষিক বিভিন্ন বিষয় নিয়ে মতবিনিময় করেন।
আয়োজক দেশ জাপান ছাড়াও শ্রী গোয়েল মার্কিন যুক্তরাষ্ট্র, ব্রিটেন, চিন, ফ্রান্স, সিঙ্গাপুর, কোরিয়া, স্পেন, কানাডা, ইউরোপীয় ইউনিয়ন, মেক্সিকো, সৌদি আরব, দক্ষিণ আফ্রিকা, চিলি এবং অস্ট্রেলিয়ার প্রতিনিধিদের সঙ্গে আলাপচারিতায় সংশ্লিষ্ট দেশগুলির বাজারে ভারতীয় পণ্যের আরও বেশি প্রবেশাধিকারের ওপর জোর দেন।
তিনি বলেন, বিশ্ব বাণিজ্য ও বিনিয়োগে মন্দাভাবের ফলে সকলেই উদ্বিগ্ন। কারণ, এর ফলে অর্থনৈতিক বিকাশ, উন্নয়ন এবং কর্মসংস্থান সৃষ্টিতে বিরূপ প্রতিক্রিয়া দেখা দিচ্ছে। তিনি ব্যবসা-বাণিজ্যের ক্ষেত্রে টানাপোড়েনের অবসান ঘটানোর ওপর জোর দেন এবং বহুস্তরীয় বাণিজ্যের ক্ষেত্রে সব দেশের মধ্যে আস্থা অর্জনের ওপর গুরুত্ব আরোপ করেন।
বাণিজ্য মন্ত্রী বলেন, মুক্ত বাণিজ্যের ক্ষেত্রে ভারত অঙ্গীকারবদ্ধ। বিশ্ব জুড়ে উন্নয়নের মাধ্যমে সমৃদ্ধি আসবে যার ফলে দারিদ্র্য দূর হবে। তিনি প্রযুক্তি ব্যবহার ওপর গুরুত্ব আরোপ করেন। বিশ্ব বাণিজ্যে উৎপাদন শিল্পের পরিষেবার ওপর গুরুত্ব দিয়ে শ্রী গোয়েল বলেন, এই ক্ষেত্রেই সবথেকে বেশি বিনিয়োগ আসছে। এই বিনিয়োগ বজায় রাখার জন্য দক্ষ বিশেষজ্ঞ নিয়োগের ক্ষেত্রে বিধি-নিষেধ প্রত্যাহার করা প্রয়োজন।
অতিক্ষুদ্র, ক্ষুদ্র ও মাঝারি শিল্পোদ্যোগ শুধুমাত্র প্রচুর কর্মসংস্থান সৃষ্টিই করে না, একইসঙ্গে বিকাশশীল রাষ্ট্রের অভ্যন্তরীণ বাণিজ্য এবং আন্তর্জাতিক বাণিজ্যের উন্নতিসাধনেও প্রভূত সাহায্য করে। সেজন্য, এই ক্ষেত্রগুলির আরও বেশি করে আন্তর্জাতিক বাজারে অংশগ্রহণের সুযোগ দেওয়ার ওপর শ্রী গোয়েল গুরুত্ব দেন।
বাণিজ্য মন্ত্রী দু’দিনের এই সম্মেলন আয়োজন করার জন্য জাপানকে ধন্যবাদ দেন। তাঁর ভাষণে শ্রী গোয়েল বলেন, আমাদের অর্থনীতিতে ডিজিটাল প্রযুক্তি নিঃসন্দেহে গুরুত্বপূর্ণ ভূমিকা রাখছে। যাঁরা এই প্রযুক্তি গ্রহণ করছেন না, তাঁরা পিছিয়ে পড়ছেন। সঠিক সময় প্রযুক্তিকে গ্রহণ না করলে পরে তা সমস্যার কারণ হতে পারে। দু’দিনের এই সম্মেলন ২৯শে জুন ওসাকা শীর্ষ সম্মেলনের মূল ঘোষণাপত্র তৈরিতে সাহায্য করবে।
CG/CB/DM/….10th June, 2019
(Visitor Counter : 109
শিল্পওবাণিজ্যমন্ত্রক
ই-কমার্স প্ল্যাটফর্মের নিয়ন্ত্রণ
নয়াদিল্লী, ১২ ফেব্রুয়ারি, ২০২১
ই-কমার্স প্ল্যাটফর্মের মাধ্যমে বিভিন্ন ধরণের কাজ হয়ে থাকে। তাই এক্ষেত্রে উপভোক্তা অধিকার আইন ২০১৯, অর্থ আইন ২০২০, তথ্যপ্রযুক্তি আইন ২০০০, বিদেশী মুদ্রা নিয়ন্ত্রণ আইন ২০০০ এবং প্রতিযোগিতা আইন ২০০২এর নিয়মগুলি মেনে চলা হয়। বিভিন্ন অবাঞ্ছিত কাজ আটকানোর জন্য প্রতিযোগিতা আইনের নিয়ন্ত্রক ব্যবস্থাপনাকে কাজে লাগানো হয়। সুষ্ঠু প্রতিযোগিতা নিশ্চিত করা অন্যতম উদ্দেশ্য। প্রত্যক্ষ বিদেশী বিনিয়োগের সঙ্গে ই-কমার্স সংস্থাগুলি নিয়ন্ত্রণের জন্য ২০১৮ সালের একটি সংবাদ বিজ্ঞপ্তি গুরুত্বপূর্ণ।
সরকার কনফেডারেশন অফ অল ইন্ডিয়া ট্রেডার্স র ই-কমার্স সংস্থাগুলির বিরুদ্ধে অভিযোগ গ্রহণ করেছে। বিদেশী মুদ্রা নিয়ন্ত্রণ আইন ১৯৯৯এর অনুসারে এ সংক্রান্ত তদন্তে এনফোর্সমেন্ট নির্দেশালয়কে দায়িত্ব দেওয়া হয়েছে। সিএআইটি অভিযোগ করেছে ব্যাঙ্কগুলি একপেশে নীতির মাধ্যমে অ্যামাজন, ফ্লিপকার্টের মতো ই-কমার্স ওয়েবসাইটে ক্যাশব্যাক এবং ছাড়ের বিশেষ সুযোগ দিচ্ছে। এই সমস্ত অভিযোগগুলিকে কম্পিটিশন কমিশন অফ ইন্ডিয়া তদন্ত করে দেখছে।
ফ্লিপকার্ড এবং আদিত্য বিড়লা ফ্যাশন ও রিটেইল-এর মধ্যে বাণিজ্যিক বোঝাপড়ায় প্রত্যক্ষ বিদেশী বিনিয়োগ ও বিদেশী মুদ্রা ব্যবস্থাপনা আইন মানা হয়নি এই সংক্রান্ত অভিযোগের কোন তদন্ত রিজার্ভ ব্যাঙ্ক বা এনফোর্সমেন্ট নির্দেশালয় শুরু করেনি।
রাজ্যসভায় আজ এক প্রশ্নের লিখিত জবাবে এই তথ্য দিয়েছেন, শিল্প ও বাণিজ্য প্রতিমন্ত্রী শ্রী সোম পরকাশ।